cyanic-selkie/wikianc huggingface dataset:
ולטר לוכט
מלחמת העולם השנייה
עם פרוץ המלחמה היה לוכט מפקד רגימנט הארטילריה ה-215, שהייתה חלק מהדיוויזיה ה-215 בעתודת הארמייה השביעית. ב-1 בפברואר 1940 מונה לוכט למפקד אגד הארטילריה ה-44, וב-17 בפברואר הועלה לדרגת גנרל מיור. במהלך המערכה על צרפת לחם לוכט כחלק מהדיוויזיה ה-44 במסגרת הקורפוס ה-40, ובמהלך מבצע ברברוסה לחם עם הדיוויזיה ה-44 כחלק מהקורפוסים ה-17, ה-29, ה-55, וה-51 לסירוגין במסגרת הארמייה השישית. ב-1 בפברואר 1942 הפך אגד הארטילריה לאגד הארטילריה ה-310, וב-17 בפברואר הועלה לדרגת גנרל לוטננט, ומונה למפקד הדיוויזיה ה-87, שהייתה חלק מהקורפוס ה-9 במסגרת ארמיית הפאנצר הרביעית. ב-1 במרץ 1942 מונה לוכט למפקד הדיוויזיה ה-336, שהייתה חלק מהקורפוס ה-32 במסגרת הארמייה ה-15, ולאחר מכן כחלק מהקורפוס ה-25 במסגרת הארמייה השביעית, וב-12 במרץ קיבל את עיטור הצלב הגרמני בזהב. במאי הועברה הדיוויזיה תחת פיקוד הארמייה השישית, ולחמה כחלק מהקורפוסים ה-17, הקורפוס ה-8, וה-29 לסירוגין, ובספטמבר הועברה הדיוויזיה תחת פיקוד קורפוס הפאנצר ה-24 במסגרת הארמייה ההונגרית השנייה. ב-1 בנובמבר 1942 הועלה לדרגת גנרל לוטננט, ובדצמבר הוכפפה הדיוויזיה לקבוצת ארמיות דון, ולחמה בקרבות הקשים על הדונייץ ועל המיוס כחלק מפלגת הארמייה הולידט. ב-30 בינואר 1943 קיבל לוכט על פעולותיו את עיטור צלב האבירים של צלב הברזל, ובאפריל הועברה הדיוויזיה תחת פיקוד הקורפוס ה-29 כחלק מהארמייה השישית. ב-22 ביולי 1943 פרש לוכט מתפקידו, וב-1 באוקטובר 1943 הועלה לדרגת גנרל חיל הרגלים. ב-20 בדצמבר 1943 מונה לוכט למפקד קורפוס המילואים ה-66, שהיה בעתודת קבוצת ארמיות G, וב-5 באוגוסט 1944 הפך לקורפוס ה-66 שהוכפף בספטמבר לארמייה ה-19. באוקטובר הועבר הקורפוס תחת פיקוד הארמייה השביעית במסגרת קבוצת ארמיות B, ולחם עימה בקרב הארדנים. בינואר 1945 הועבר הקורפוס תחת פיקוד ארמיית הפאנצר השישית, וב-9 בינואר קיבל לוכט על פעולותיו בקרב על הבליטה תוספת עלי אלון לעיטור צלב האבירים של צלב הברזל. ב-8 באפריל 1945 מונה לוכט למפקד הארמייה ה-11, ולאחר פירוקה ב-21 באפריל מונה למפקד הקורפוס ה-13 הארמייה השביעית במסגרת קבוצת ארמיות G, ולאחר מכן במסגרת קבוצת ארמיות מרכז, והשתתף בקרבות בתורינגיה ובשלזיה. בסוף המלחמה נפל לוכט בשבי בעלות הברית.
לאחר המלחמה
בשנת 1948 שוחרר לוכט מהשבי. לאחר שחרורו התגורר לוכט בהיילברון עד למותו בתאונת דרכים ב-18 במרץ 1949.
תחנת פלושאד רבוליוציי
פלושאד רבוליוציי (ברוסית: Площадь Революции) היא תחנת הרכבת התחתית של מוסקבה בקו ארבטסקו פוקרובסקאיה. ממוקמת ברובע טברסקוי במחוז המרכזי.
התחנה נפתחה ב-13 במרץ 1938 וקרויה על שם אחת מהכיכרות המרכזיות של מוסקבה, כיכר רבוליוציי.
פלושאד רבוליוציי היא אחת מתחנות הרכבת התחתית הפופולריות ביותר בקרב תיירים.
הנוטוריוס בי. איי. ג'י.
כריסטופר ג'ורג' לאטורה ואלאס (באנגלית: Christopher George Latore Wallace; ), הידוע בשמות הבמה '''הנוטוריוס בי. איי. ג'י. (.The Notorious B.I.G; "בי. איי. ג'י. הידוע לשמצה") וביגי סמולס (Biggie Smalls'''), היה ראפר אמריקאי ונחשב כיום לאחד מהראפרים ואמני ההיפ-הופ הגדולים בהיסטוריה. ראשי התיבות .B.I.G (ביחד יוצרות האותיות את המילה האנגלית "גדול") מציינות את המילים "Business Instead of Game" ("עסקים במקום משחק") ומאז מותו את המילים "Books Instead of Guns" ("ספרים במקום רובים").
היריבות המתמשכת בין חברות התקליטים העוסקות בראפ והיפ הופ, "באד בוי רקורדס" ו"דת' רואו רקורדס", האפילה על הקריירה שלו עד למותו ב-1997, אך מאז מותו הוא נחשב בעיני רבים לאגדת היפ-הופ.
תחילת הקריירה
כריסטופר ואלאס נולד בברוקלין שבניו יורק. אביו עזב את המשפחה זמן קצר לאחר לידתו, ואמו עבדה כמורה. הוא עזב את בית הספר על מנת לעסוק בסחר בסמים. בהמשך הוא החל לסחור בסמים מחוץ לברוקלין, בווירג'יניה ובמרילנד. בסופו של דבר הוא נעצר ובילה עשרה חודשים בכלא. זמן קצר לאחר שיחרורו נולדה בתו הראשונה, ט'יאנה. ואלאס החליט להתחיל לעסוק בראפ והתפתח לכדי תמלילן מוכשר. הוא הקליט קלטת דמו עם מיסטר סי, אמן מקומי שעבד כדי ג'יי של הראפר מברוקלין ביג דדי קיין. הקלטת הגיעה לידיו של שון קומבס (ידוע כיום כ"פי דידי") שעבד בחברת התקליטים אפטאון רקורדס. קומבס נפגש עם ואלאס והשניים הפכו לחברים.
הסינגל הראשון של ואלאס, "Party and Bullshit", והופעתו ברימיקס ללהיטה של מרי ג'יי. בלייג', "Real Love", היו הקלטותיו הראשונות שזכו לתשומת לב. ב-1994 יצא אלבומו הראשון, "Ready to Die", שהסינגל הראשון מתוכו היה "Juicy". האלבום נחשב כיום לקלאסיקה של הז'אנר, בעיקר בזכות הטקסטים החדים והמורכבים שלו. הלהיטים הגדולים מהאלבום היו השירים "Big poppa", "Ready to die", "Everyday struggle", "Suicidal thoughts" ו"Juicy" שעד היום נחשב לאחד משירי הראפ הטובים בהיסטוריה.
ביוני 1995 הוציא את הסינגל "One More Chance / Stay with Me (Remix)" שהגיע למקום החמישי במצעדי הפופ, כאשר הוא משתווה לשיא שנקבע עד אז על ידי מייקל ג'קסון בגובה הדירוג של סינגל בכורה. השיר הוא ביצוע מחודש לשיר מתוך האלבום "Ready to Die". הוא הגיע למעמד של סינגל פלטינה תוך מספר שבועות. בהמשך אותו הקיץ הוציאה .Junior M.A.F.I.A, להקה שהורכבה מבני טיפוחיו המוזיקליים של ואלאס (וביניהם הראפרית ליל קים), את האלבום "Conspiracy". עד לסוף 1995 הפך ואלאס לאחד מהראפרים המפורסמים והפופולריים בעולם.
מותו
ב-9 במרץ 1997 נורה ואלאס למוות ליד מוזיאון פיטרסון אוטומוטיב בלוס אנג'לס, בשעה שהיה בדרכו ממסיבה. לאחר שעצר את מכוניתו לפני שלט עצור, נפתחה לעברו אש מתוך מכונית חולפת, הוא נפגע מארבעה כדורים ומת כמעט מיידית. הנסיבות שהובילו לרצח לא הובררו לחלוטין מעולם. להלווייתו הגיעו אמנים, שחקנים ואנשי ציבור רבים. עשרות אלפי אנשים נהרו מבתיהם כדי לחלוק לו כבוד אחרון. לאחר ההלוויה נשרפה גופתו והאפר ניתן למשפחתו. הוא היה נודע כאדם נדיב שעזר להרבה מחבריו לצאת ממעגל הסמים והפשע ואף דאג להם לחוזה הקלטות משלהם. הוא הותיר אחריו שני ילדים: טיאנה, בתו מחברתו בנעוריו וסי ג'יי, בנו מאלמנתו פיית' אוונס, זמרת ושחקנית.
אלבומים שיצאו לאחר מותו
אלבומו השני של ואלאס, "Life After Death" ("חיים אחרי המוות"), יצא שבועיים בלבד לאחר מותו והגיע למקום הראשון במצעד המכירות של מצעד הבילבורד. הוא כלל מספר להיטים, ביניהם הסינגל הראשון "Hypnotize". האלבום מכר 10 מיליון עותקים ברחבי העולם והוא אחד מאלבומי ההיפ הופ המצליחים ביותר בהיסטוריה. הלהיט הגדול ביותר מתוך האלבום, "Mo' Money, Mo' Problems", כלל הופעות אורח של שון קומבס ושל הראפר מייז, וכן סימפול של השיר "I'm Coming Out" של דיאנה רוס. בניגוד לאלבומו הקודם Ready to Die בו לוולאס לא היו יריבים ואויבים ולכן לא נאלץ לכתוב שירי דיס, באלבום Life after death וולאס תוקף מספר ראפרים מבלי להזכיר את שמם, ומשתמש ברמיזות עבות כדי להשפיל את יריביו.
בשיר "Kick in the door" וולאס פונה לWu Tang Clan ומגיב להם על השיר "Shark Niggas", שיר שהוציאו חברי ההרכב ככל הנראה על ביגי סמולס. באותו שיר הוא גם תוקף את נאס עם השורה "Your reign on the top was short like leprechauns". (כלומר, כמות הזמן שלך בצמרת הייתה נמוכה כמו שדונים). נאס הוציא את אלבומו "Ilmatic", נחל הצלחה גדולה וביסס את מעמדו כמלך ההיפ הופ של אותה תקופה; עד שביגי הוציא את "Ready to die" שגרם לו לעלות למקום הראשון). השורה עד היום נחשבת לאחת מהגדולות בתולדות שירי הדיס.
בשיר "Long kiss goodnight" ביגי מדבר על טופאק שאקור; גם מבלי להזכיר את שמו הוא נותן רמזים וזורק לו עקיצות למרות שהוא כבר נרצח.
בקיץ 1997 הוציא קומבס את אלבום הבכורה שלו, "No Way Out", שכלל מספר הקלטות של ואלאס ואת הלהיט "I'll Be Missing You" שהוקדש לוואלאס. את השיר ביצעו אלמנתו של ואלאס, פיית' אוונס, פי דידי ולהקת 112 וכלל סימפול של השיר "Every Breath You Take" של הפוליס.
ב-1999 יצא אלבומו השלישי, "Born Again", שכלל את הלהיטים ".N.O.T.O.R.I.O.U.S" ו-"Dead Wrong". האלבום הרביעי, "Duets: The Final Chapter", יצא ב-2005 וכלל את הלהיט "Nasty Girl".
המשמר הלאומי של ארצות הברית
המשמר הלאומי של ארצות הברית (National Guard of the United States) הוא כוח מילואים צבאי שמתחלק למשמר לאומי של הצבא ולמשמר לאומי של חיל האוויר האמריקני. המשמר הלאומי מכיל יחידות מיליציה אזרחיות שמשרתות כחלק מהמשמר הלאומי בכל אחת מ-50 המדינות בארצות הברית.
המשמר הלאומי מנוהל על ידי לשכת המשמר הלאומי הכפופה אדמיניסטרטיבית למחלקת ההגנה של ארצות הברית. ראש לשכת המשמר הלאומי הוא מפקד המשמר הלאומי, ומאוגוסט 2020 עומד בראש הלשכה הגנרל דניאל הוקנסון.
לשכת המשמר הלאומי הוקמה לראשונה על פי חוק המיליציה מ-1903. עד 1947 פעל כוח המשמר הלאומי כחלק מלשכת המשמר הלאומי שגייס אנשי מיליציה אזרחיים. במתכונתו הנוכחית הוקם המשמר הלאומי ב-1947.
חיילי המשמר הלאומי מחולקים למדינות השונות המרכיבות את ארצות הברית, וככאלה הם כפופים למרותה של כל מדינה בנפרד. מצד שני הם כפופים גם למרותו של השלטון הפדרלי המרכזי ולמפקד העליון של צבא ארצות הברית, כלומר לנשיא. דוגמה למתח האפשרי בין הפיקוד המדינתי המקומי לבין הסמכות הפדרלית אירעה בשנת 1957 במשבר ליטל רוק אז הורה מושל מדינת ארקנסו לחיילי המשמר הלאומי למנוע כניסת תלמידים שחורים לבית ספר תיכון של לבנים. בתגובה, שלח הנשיא אייזנהאואר כוחות צבא הפדרלי למקום שיאפשרו את ביצוע האינטגרציה והפקיע את הפיקוד על המשמר הלאומי בקנזס לטובת הרמה הפדרלית.
יחידות המשמר הלאומי תרמו רבות למבצעי החילוץ והטיפול בנפגעי הוריקן קתרינה בספטמבר 2005. המשמר הלאומי גם נוטל תפקידי שיטור והכוונה בעת אסון טבע חמור או בחורף קשה במיוחד, כאשר היחידות מסייעות לכוחות משטרת המדינה (בכל מדינה ומדינה בארצות הברית) בעת מבצעי סילוק שלגים מצדי הדרכים, על מנת להקל על התנועה.
לאחר פיגועי 11 בספטמבר המשמר הלאומי הפך לכוח מילואים שחייליו מגויסים למאבק בטרור ורבים מחיילי המשמר אף השתתפו במבצעי לוחמה באפגניסטן, בעיראק ובפקיסטן.
ארגון הסחר העולמי
היסטוריה
ממשלת ישראל, בייפוי כוחם של שר החוץ שמעון פרס ושר התעשייה והמסחר מיכה חריש, אשררה את הצטרפותה לארגון ב-17 בינואר 1995, והיא בעלת מעמד של "מדינה מייסדת". בסוף 2001, לאחר 15 שנים של משא ומתן, הרפובליקה העממית של סין הצטרפה רשמית לארגון, ובעקבותיה גם טאיוואן.
ביולי 2004 נחתם הסכם העקרונות "July Package", במסגרת סבב הדיונים "סיבוב דוחא" שהחל בנובמבר 2001 בהשתתפות 147 מדינות. מטרת "סיבוב דוחא" היא לעזור למדינות המתפתחות להשתלב בסחר העולמי ולהגביר את צמיחה הכלכלית בהם, באמצעות רפורמות בתחום החקלאות, הורדת מכסים במוצרים תעשייתיים, הסרת חסמים בסחר בשירותים ויצירת כללים חדשים בנושאי רכש ממשלתי ותהליכי מכס. נכון לשנת 2018 דיוני "סיבוב דוחא" עדיין נמשכים.
ב-2005 התקבלה ערב הסעודית כחברה מלאה בארגון בתום 12 שנים של דיונים. צירופה הרשמי של ערב הסעודית, שהייתה לחברה ה-149 בארגון, התאפשר לאחר שהתחייבה להסיר את החרם הכלכלי על ישראל, והיה המכשול העיקרי נגד צירופה לארגון. כמו כן, נאלצה לאמץ שורה של חוקים התואמים את כללי הארגון, וליישם ליברליזציה כלכלית בכמה מגזרים במדינה. באותה שנה הגיעו, במסגרת הארגון, ישראל והאיחוד האירופי להסכם על הרחבת הסחר הבילטראלי בין הצדדים, במגזר השירותים.
ב-2012 התקבלה רוסיה כחברה מלאה בארגון בתום 19 שנים של דיונים.
בדצמבר 2013, 159 המדינות החברות בארגון, חתמו על הסכם "חבילת באלי" ("Bali Package") בבאלי, שבאינדונזיה. הסכם סחר שיזרז העברת סחורות בין מדינות ויוריד חסמי סחר, לפי הערכות, ההסכם עשוי לתרום לכלכלה הגלובלית עד כטריליון דולר ולהוסיף עד כ-20 מיליון משרות. זה היה הסכם גלובלי הראשון של הארגון מאז הוא נוסד ב-1995 עליו חתמו כל חברות הארגון.
מטרות
בשונה מארגונים כלכליים בינלאומיים דומים, כגון קרן המטבע הבינלאומית או הבנק העולמי, ארגון הסחר העולמי מבוסס למעשה על הסכמים פרטיים בין מדינות, ולפיכך ההחלטות המתקבלות בו מחייבות רק את הסכמתן של המדינות החתומות על ההסכם. לארגון הסחר העולמי יש מנגנון ליישוב סכסוכים בין המדינות החברות בו.
מטרת ארגון הסחר העולמי היא הורדה הדרגתית של חסמי סחר. הארגון הוא אחד הגופים המרכזיים שדוחפים לגלובליזציה כלכלית, והשפעתו על כלכלת מדינות ופרנסתם של מיליוני אנשים ברחבי העולם מכרעת.
פורום דיונים
Multinational Trade Negotiation - MTN הא פורום דיונים בצורת סבבים שמנהל הארגון כל כמה שנים - עד היום קוימו תשעה סבבי דיונים. ביניהם סיבוב דילון 1960 – 1962, סיבוב קנדי 1963 - 1967, סיבוב טוקיו 1973 – 1979, סיבוב אורוגוואי 1986 - 1994 וסיבוב דוחה 2001.
עקרון המדינה המועדפת
עקרון המדינה המועדפת (Most favoured nation) הוא העיקרון המרכזי בהתנהלות הארגון. העיקרון קובע שמדינה לא יכולה להעניק הטבת סחר רק למדינה אחת החברה בארגון אלא מחויבת להעניק אותה לכלל המדינות החברות בארגון. החריג לעיקרון זה הוא אזור סחר חופשי. מדינות שביניהן ישנו אזור סחר חופשי לא מחויבות להעניק את ההטבות שמוענקות למדינות באזור לשאר המדינות החברות בארגון.
ביקורת על ארגון הסחר העולמי
כינוס הארגון שנערך בסיאטל בשנת 1999 לווה בהפגנות ענק של אזרחים וארגונים המתנגדים לגלובליזציה, שמחו על כך שהחלטות הארגון מתקבלות ללא שקיפות ובכך מונעות מאזרחים מידע ויכולת השפעה על עתידם. בכינוס הארגון שנערך ארבע שנים אחר כך בעיר קנקון שבמקסיקו, נעשה ניסיון לשתף ארגונים לא ממשלתיים, איגודים מקצועיים וארגוני איכות הסביבה בדיונים, אך עדיין הוקפה העיר בגדרות ומחסומים, ונפרסו בה אלפי חיילים ושוטרים.
טענה מרכזית נוספת כנגד ארגון הסחר העולמי היא, שהארגון משרת בעיקר את התאגידים הבינלאומיים וכלכלות המערב ואינו דואג לרווחת המדינות המתפתחות. חלק מהביקורת על פער הכוחות בארגון נשען על הטענה שמדינות חלשות נרתעות משימוש במנגנון יישוב הסכסוכים משום שברצונן לשמור על יחסים טובים עם המדינות החזקות וכתוצאה מכך המנגנון משרת בעיקר את המדינות החזקות.
שמונה פרקים לרמב"ם
שמונה פרקים לרמב"ם הוא הכינוי המקובל להקדמתו של הרמב"ם למסכת אבות. הקדמה זו שהיא למעשה חלק מפירוש המשנה של הרמב"ם המחולק לשמונה פרקים. כהכנה למסכת אבות העוסקת בתיקון המידות ובהוראות חז"ל לחיי תורה, דרך ארץ, מוסר והנהגות ישרות, המהוים בעצם את תורת הנפש, מנתח הרמב"ם בהקדמתו עניינים שונים הנוגעים לנפש האדם, מהותו כיציר הבורא וכבוחר חופשי ומחויבותו לצו הבורא לימוד תורתו וקיום מצוותיו. ההקדמה נכתבה בערבית יהודית (כמו כל פירוש המשנה) ותורגמה על ידי מספר מתרגמים לעברית. התרגום הקלאסי הוא תרגומו של שמואל אבן תיבון, שגם כתב הקדמה לשמונה פרקים שלעיתים מושמטת. תרגומים חשובים נוספים נכתבו בעשורים האחרונים בידי הרב יוסף קאפח, פרופ' מיכאל שורץ והרב יצחק שילת.
מבנה ההקדמה ותוכנה
בכל פרקי הספר מתייחס הרמב"ם רבות לדברי הפילוסופים הקדמונים ובני זמנו, כשלעיתים הוא מקבל את דעתם ופעמים רבות הוא מצטט אותם על מנת לחלוק עליהם בצורה נחרצת. אחד מגדולי הפילוסופים המצוטט בעיקר בחמשת הפרקים הראשונים של הספר הוא אריסטו. חלק מהחוקרים רואים בחלק זה של החיבור מעין המשך של האתיקה האריסטוטלית, בעוד שבפרקים ו-ח מוסיף הרמב"ם לתורה אתית זו מימד אמוני המקשר בין הנפש לבין בוראה.
ההקדמה מחולקת לשני חלקים:
הרמב"ם בהקדמתו לשמונה פרקים אומר כי הדברים המובאים בספר אינם חידושים משלו, אלא דברים שליקט מחכמי ישראל במדרשים ובתלמוד, דברי פילוסופים קדמונים וחדשים, וחיבורי בני אדם אחרים. כדרכו הרמב"ם לא נוהג לצטט או להביא מקורות לדברים, והוא כותב שאחד הטעמים לכך הוא חששו שהקורא לא ישפוט את הדברים לפי מהותם, אלא לפי אישיותו של אומר האימרה. והוא מבקש שהקורא "שמע את האמת מפי אמרה", כלומר שיבדוק את הדברים לגופו של עניין ולא לגופו של האומר.
פרקים א-ה (תורת הנפש ותורת המידות)
הרמב"ם קובע ש"נפש האדם אחת היא" (נפש - פנימיותו של האדם). בהתמודדות עם הטענה כי אדם נולד כלוח חלק, "טבולה ראסה", טוען הרמב"ם (תחילת פ"ח) שעקרונית הוא סובר כך, שהאדם איננו נולד "לא בעל מעלה ולא בעל חיסרון", אבל יכולה להיות לו נטייה לתכונה מסוימת כגון נטייה לתבונה או אומץ או מהצד השני נטייה לסכלות או פחדנות, ולכן עדיין תהיה לאדם החירות לבחור את הכיוון של הנפש, ולהוציא את יכולותיו מן הכוח אל הפועל, רק שהדבר ישתנה מאדם לאדם בכמות המאמץ שתהיה כרוכה בכך.
מבנה נפש האדם
הרמב"ם מסביר כי יש צורך להבין את "האנטומיה" של נפש האדם, מכיוון שהדבר הוא תנאי מקדים ל"רופא הנפש", שמתכוון לרפא את נפשו של האדם.
למעשה את הכוח החיוני הוא מפרק לשלושה כוחות: מרגיש, מדמה ומתעורר.
בחיבורו זה קובע הרמב"ם כי נפש האדם היא אחת והיא בעלת ביטויים רבים. לכן חיוניותה של הנפש האנושית מתפשטת על פני כל שיעור קומתו של האדם, ואפילו הכוח הביולוגי של האדם נבדל מהכוח הביולוגי של החמור ש"אין נפש האדם כנפש החמור", "כי האדם ניזון בחלק הזן מן הנפש האנושית" (פרק א'). כל החלקים הללו, אובדים עם מותו של האדם, אבל התוצר של הכוח השכלי הוא נצחי. האדם שמצליח להוציא את הכוח השכלי מן הכוח אל הפועל, קנה לעצמו נצחיות.
הגדרת בריאות וחולי הנפש
הרמב"ם קובע (פרק ב') כי העבירות והמצוות יכולות להיות רק בחלק המרגיש (החש), החלק המתעורר (השואף) ובחלק השכלי, אבל לא בחלק הזן ובחלק המדמה, מפני שחלקים אלו פועלים באופן אוטומטי ואין בהם בחירה חופשית. עוד הוא קובע שישנם שני סוגי מעלות: מעלות שכליות בחלק השכלי שהן ידיעת מהות הדברים וסיבותיהם, ידיעת המושכלות הראשונות, זוך תבונה ומהירות תפיסה, ומעלות המידות בחלק המתעורר שהן תכונות אופי טובות כמו יראת חטא, נדיבות, ענוה, הסתפקות במועט, גבורה ואמונה.
בפרק ג' הוא קובע בעקבות הפילוסופים שכשם שלגוף יש בריאות וחולי, כך לנפש יש בריאות וחולי. וחולי הנפש הוא שהנפש תעשה תדיר את הרעות והפעולות המגונות. וכשם שחולי הגוף צריכים ללכת לרופאים, כדי שיאבחנו את מחלתם ויתנו להם תרופות, כך חולי הנפש צריכים ללכת לחכמים שהם רופאי הנפשות שיעזרו להם, לאבחן את תכונות האופי והרגשות המגונים שלהם, ולתת להם הדרכות נכונות, מפני שהאדם - ובמיוחד מי שתכונות נפשו לקויות - עיוור לגבי עצמו, ומנסה להצדיק את עצמו, ומאמין שהמקום שבו הוא נמצא הוא טוב.
שיטת דרך האמצע
עוד אומר הרמב"ם כי התכונות מתיישבות בנפש בהישנותם של פעולות מעין התכונה פעמים רבות ולאחר התרגלות בזמן רב. וקובע שהאדם בטבעו ובתחילת דרכו אינו בעל מעלה ולא בעל חיסרון אלא נולד כמו לוח חלק, ודרכו להימשך ולהתרגל בדעותיו ומעשיו אחרי חבריו ומנהג אנשי מדינתו בתכונות שנקבעות בנפשו. הוא קובע כי כדי לתקן את תכונות נפשו, האדם צריך לעשות מעשיים קיצוניים שהפוכים לתכונתו הקיימת, כך שקמצן צריך לחתור לא לנדיבות שהיא נתינה במידה, אלא לפזרנות שהיא נתינה ללא גבולות. עוד הוא קובע שכאשר האדם נמצא בקצה החיובי של התכונה יותר קל לו להגיע לאיזון מאשר הוא נמצא בקצה השלילי. כך שלהרפתקן קל יותר להגיע לתכונת הגבורה המאוזנת מאשר לפחדן, ולכן הראשון צריך פחות טיפול מאשר השני.
אדלגונדה, נסיכת בוואריה
ביוגרפיה
ב-30 במרץ 1842 התחתנה אדלגונדה עם פרנץ, ארכידוכס אוסטריה-מודנה, אולם נולדה להם רק בת אחת בשנת 1848 - אנה ביאטריקס, ארכידוכסית אוסטריה-אסטה, והיא מתה בגיל שנה.
בשנת 1846 מת חמיה פרנץ הרביעי, דוכס מודנה, ובעלה פרנץ עלה לשלטון במקומו. בשנת 1847 מתה מארי לואיז, דוכסית פארמה, ופרנץ ירש ממנה את אזור גואסטלה. במהלך מהפכות אביב העמים בשנת 1848, נאלצו פרנץ ואדלגונדה לברוח מהדוכסות, והם חזרו אליה רק שנה לאחר מכן בסיוע אוסטרי.
שמונה פרקים לרמב"ם
מטרת האדם
בפרק ה' הוא קובע האדם צריך לרכז את מרצו במטרת-על אחת: "השגת השם יתברך כפי יכולת האדם לדעת אותה", ושכל מעשיו של האדם יהיו בבחינת "וכל מעשיך יהיו לשם שמים", כך שלא יהיו לו פעולות סתמיות, שנעשות ללא תכלית או לתכלית אחרת. התנהגות זו של התכווננות האדם בכל מעשיו לדעת את ה', תביא לתיקון נפשו ומידותיו של האדם ותוביל לחיים רוויים תוכן רוחני, ולמדרגה גבוהה ואיכותית ביותר שקרובה למדרגת הנביאים. המקור של הרמב"ם לתפיסה זו הוא בפסוק "ואהבת את ה' אלוהיך בכל לבבך ובכל נפשך ובכל מאודך" (דברים ו ה), ובפסוק "בכל דרכיך דעהו" (משלי ג ו).
אדלגונדה, נסיכת בוואריה
ביוגרפיה
בשנת 1859 פלשו צבאות צרפת וסרדיניה לדוכסות, כחלק ממלחמת אוסטריה-סרדיניה, ופרנץ ואדלגונדה ברחו בעקבות זאת לווינה. ב-18 במרץ 1860 הודיע ויטוריו אמנואלה השני, מלך סרדיניה, על צירוף דוכסות מודנה לממלכת סרדיניה, כחלק מאיחוד איטליה.
שמונה פרקים לרמב"ם
פרקים ו-ח (התורה, המצוות והבחירה)
הרמב"ם מעמת בין גישת הפילוסופים שהאדם השלם הוא החסיד שמתאווה ונכסף לעשות דברים טובים, ושנטיות חייו הולכות לכיוון המוסרי ואין לו צורך לכבוש את עצמו, לבין גישת חז"ל שהמושל בנפשו שמתאוה לעשות דברים רעים אבל מצליח למשול בעצמו ולכבוש את תאוותיו, נמצא במדרגה גבוהה יותר, מכיוון שיש לו צער, והדברים לא הולכים לו בקלות. הרמב"ם משלב את שתי הגישות ביחד וקובע כי הפילוסופים מתייחסים ל"מצוות השכליות" שמובנות לכל אדם כרצח, גזל, גנבה ואונאה, ששלמותו של האדם לא להתאוות לעבור עליהם, ואילו חז"ל מתייחסים ל"מצוות השמעיות" שטעמם לא ידוע ו"שאלמלא התורה לא היו רעות כלל" כפרה אדומה, בשר וחלב, עריות, שעיר המשתלח ושעטנז, שבהן מעלתו של האדם היא שנטייתו של האדם היא לעבור עליהם, והוא כובש ומושל את תאוותיו בפני חוק התורה בבחינת "אפשי לעבור עליהם ומה אעשה שאבי שבשמים גזר עלי" (פרק ו').
אדלגונדה, נסיכת בוואריה
ביוגרפיה
לאחר הדחתם מהשלטון חיו הזוג בעיקר באוסטריה, אולם מדי פעם היו שוהים באחוזתם בבוואריה. בשנת 1875 מת פרנץ בווינה, והוריש את תאריו ונחלותיו לדודנו פרנץ פרדיננד, ארכידוכס אוסטריה. אדלגונדה המשיכה לחיות שנים רבות לאחר מותו, וב-28 באוקטובר 1914 מתה במינכן בגיל 91.
שמונה פרקים לרמב"ם
מהות המחיצות של הנבואה
עוד קובע הרמב"ם שפחיתויות האדם הן בהיבט השכלי (סכלות ומיעוט הבנה) והן בהיבט הרגשי (תאוותנות, גאוה, כעס ורכושנות), מהוות מחיצות המבדילות בין האדם לבין אלוהיו ומפריעות לו בהתקשרות אל הבורא על פי הפסוק "כי אם עוונותיכם היו מבדילים ביניכם לבין אלוהיכם" (ישעיהו נט ב). על פי חז"ל הוא קובע שאין הנבואה שורה אלא על חכם, שמח בחלקו וכובש את יצרו. אמנם הוא קובע שכדי להגיע למדרגת נבואה, הנביא צריך להיות מושלם בכל המעלות השכליות, אבל לא חייב להיות מושלם בכל מעלות המידות. והוא מביא דוגמה לאנשים שהיו נביאים או בעלי רוח הקודש שהייתה להם מידה אחת לא מתוקנת, ובכל זאת זכו להשראה אלוהית כשלמה (תאווה), דוד (אכזריות), אליהו (רגזנות), שמואל ויעקב (פחד). יוצא דופן לדעתו היה משה, שהיה שלם בחכמתו ובמידותיו לגמרי, והצליח להסיר את כל המחיצות, מלבד המחיצה של השכל האנושי, שמוגבל במה שהוא שכל שיש לו זיקה לגוף חומרי. לדעת הרמב"ם גם מצב זמני של מידה רעה ככעס או עצבות יגרום לסילוק של רוח הקודש. (פרק ז').
בחירה חופשית
בפרק ח' דן הרמב"ם באריכות בשאלות פילוסופיות העוסקות בנושא הבחירה החופשית של האדם, כגון שאלת הידיעה והבחירה. בתחילה הוא תוקף את האסטרולוגיה והפטליזם שמאמינה שהאדם עושה את כל מעשיו מתוך הכרח מתוקף של גזירה או שליטת כוכבים. וטענתו העיקרית שיש לאדם בחירה חופשית, לעשות כל מעשה ומעשה שירצה, ולהעדיף את הטוב על הרע, ומכאן נובעת המשמעות למצוות התורה שמצווה על האדם לזנוח את הרע ולעשות את הטוב. כנגד מי שטוען את טענות הגורל הוא טוען שזהו שקר מוחלט כנגד התבונה והחושים, ויש בזה "הריסת חומת הדת" ואף ייחוס עוול לבורא, שכביכול כופה על החוטאים להיות בחטא.
תרגום שמואל אבן תיבון
תרגומו של רבי שמואל אִבְּןְ תֵבון הוא התרגום הראשון והקלאסי של שמונה פרקים לרמב"ם. כהרגלו, רבי אבן תבון נאלץ בתרגום זה להתמודד עם מושגים שונים אשר להם לא מצא מקבילים עבריים והדבר בא לידי בטוי כאשר, למשל, משוים פרק ג׳ של שמונה פרקים לרמב"ם לספרו היד החזקה אשר נכתב במקור בעברית ובו מונחים שונים עבור מושגים זהים. אף אך עם הבדלים אלה נחשב תרגומו של רבי שמואל אבן תבון לתרגום הנפוץ ביותר עד זמננו שבו הופיעו תרגום נוספים (ראו למטה), ובעיקר תרגומו של הרב יוסף קאפח ושל פרופסור מיכאל שוורץ.
מהדורת אשר בן ישראל
ד"ר אשר בן ישראל, שמונה פרקים לרמב"ם, בתרגום ר' שמואל אבן תיבון, סדורים ומוגהים לפי המקור הערבי עם ביאורים והערות, הוצאת אמנות, תרצ"ה.
מהדורה זו מבוססת על אבן תיבון, מתקנת את תרגומו למונחים מודרניים, כגון "העזה" במקום "מסירה לסכנות" ו"קרתנות" במקום "נבלה", ומשמיטה את דברי אבן תיבון עצמו.
השואה בין תרגום רבי שמואל אבן תיבון לבין תרגומו של אשר בן ישראל
לשם הדגמה מובא חלק מהתרגום מהפרק רביעי בשתי המהדורות השונות:
* בסגול: תוספות של המתרגם אבן תיבון בגוף הספר, כהרחבה והסבר לתרגום.
תרגום יוסף קאפח
תרגום שמונה פרקים, מופיע במסגרת תרגומו של הרב יוסף קאפח לפירוש המשנה לרמב"ם. התרגום יצא ע"פ כתב ידו של הרמב"ם לרוב המשנה, בהוצאת מוסד הרב קוק תשכ"ג-תשכ"ט. מהדורתו של הרב קאפח התבססה בחלקה הגדול על כתב ידו המקורי של הרמב"ם (כתב יד ששון), בתוספת כתבי יד תימנים שהיו ברשותו, וכללה את ההוספות והתיקונים שהוסיף הרמב"ם לפירושו במהלך השנים.
הרב יעקב אריאל, במאמר על תרגום הרב קאפח, טען כי "בולט תרגומו החדש ומהדורתו המדויקת של (של הרב קאפח, על) פירוש המשניות להרמב"ם".
תרגום מיכאל שורץ
שמונה פרקים : והם הקדמת הרמב"ם לפירושו למסכת אבות, תרגם מערבית-יהודית לעברית בת-ימינו פרופ' מיכאל שורץ, מבוא: שרה קליין-ברסלבי. בהוצאת מכון בן-צבי לחקר קהילות ישראל במזרח, יד יצחק בן-צבי והאוניברסיטה העברית בירושלים, תשע"א
תרגום אפרים פישל בלוך
אפרים פישל בלוך (בלאך) תרגם בשנת 1897 את שמונה פרקים לרמב"ם לראשונה ליידיש. מהדורה נוספת ראתה אור בשנת 1926. שמנה פרקים לרמב"ם : וגם סתרי תורה וגם פסוקים מהאבן עזרא / נעתקו ללשון זארגאן צח ונקי וגם אקדמות. דפוס אוריינט, תרפ"ו.
תרגום לגרמנית (באותיות עבריות) נדפס בווינה 1798, ולאחריו בבזל, 1804.
אסלאם כנעאן
אסלאם כנעאן (בערבית: اسلام كنعان; נולד ב-21 במאי 1983) הוא כדורגלן עבר ערבי-ישראלי ששיחק בעמדת המגן השמאלי, וכיום המנהל המקצועי של קבוצת הנוער של הפועל אכסאל.
קריירה ככדורגלן
כנעאן שיחק תחילה בקבוצת הנוער של מכבי חיפה, ובעונת 2006 הצטרף לקבוצת בוגרים בליגת העל. במהלך הקריירה שלו כנעאן הושאל ממכבי חיפה למספר קבוצות, ביניהן הפועל חיפה, הפועל נצרת עילית ובני סכנין.
בקיץ 2008 חתם במכבי אחי נצרת, אך לאחר תקופת אימונים קצרה בקבוצה טס לאורוגוואי בעקבות רצונה של פניארול להחתימו מיידית. בשנת 2009 חזר לשחק בהפועל נצרת עילית, ובחלון ההעברות של ינואר 2011 חתם בהפועל ראשון לציון. בעונה שלאחר מכן שיחק במכבי אום אל-פחם.
בקיץ 2012 חתם בקבוצת מכבי אחי נצרת. בינואר 2014 חתם בהפועל דלית אל-כרמל מליגה א'. לקראת עונת חתם בקבוצת איחוד מג'ד אל-כרום מליגה א', אך במדיה הוא שיחק רק משחק אחד ולאחר מכן פרש ממשחק פעיל.
קרירה כמאמן
בעונת 2015/2016 מונה כנעאן למאמנה של מכבי בסמת טבעון מליגה ג', ולאחר כעונה עזב למכבי נצרת עילית, גם היא מליגה ג'. במהלך העונה עזב כנעאן את תפקידו ומונה כמאמן קבוצת נערים ג' של הפועל נצרת עילית. בשנת 2018 מונה למנהל המקצועי במחלקת הנוער של הפועל אכסאל ולמאמן קבוצת הנוער של המועדון.
צלף (צמח)
צָלָף (גם נִצְפָּה; שמו המדעי: Capparis; בערבית קבאר, כבר, לצאפה) הוא סוג של צמחים רב-שנתיים ממשפחת הצלפיים. בסוג צלף 350 מינים הכוללים עצים, מטפסים ושיחים. רוב מיני הצלף נפוצים באזור הטרופי ומיעוטם ים תיכוניים או מזרח תיכוניים.
שמו המדעי של הצלף הוא Capparis, ובדומה לזה, בלשון חז"ל שמם של פקעי הפריחה שלו הוא "קפריסין". השם נגזר, כנראה, מיוונית, וביטא את דמיון פקעי הפריחה הכבושים בחומץ, שהיה תבלין יקר ערך, לגללי העיזים (ביוונית: Capra). תפוצת הצלף כוללת את אפריקה, ערב, דרום אסיה והודו, ובנוסף משתרעת על איזורים נוספים באינדונזיה ואוקיאניה.
בישראל
בישראל גדלים בר 6 מינים של צלף והם: הניצנים של ארבעת המינים הראשונים ניתנים לאכילה.
בתרבות
במקרא היה צָלָף שֵם אדם, אולם ייתכן ששמו נגזר מן השורש צלף במשמעות העיקרית: בקע. ייתכן שבהשפעתו נקרא המושב צלפון בשפלת יהודה בשמו.
בהלכה, מוזכר הצלף כצמח שחלקיו השונים נאכלים, ומקובל לזהות אותו דווקא עם המין צלף קוצני.
לחץ תוך-גולגולתי
לַחַץ תּוֹךְ-גֻּלְגָּלְתִּי (באנגלית: Intracranial pressure; בראשי תיבות: ICP) הוא הלחץ המופעל על ידי הגולגולת על רקמות המוח, על הנוזל התוך-מוחי ועל מחזור הדם המוחי.
מהות
לחץ תוך גלגלתי הוא דינמי ונתון לשינויים הנגרמים ממגוון גורמים כמו פעילות גופנית, שיעול, מאמץ, דופק עורקי ומערכת הנשימה. לחץ דם תוך-גולגולתי נמדד ביחידות של מילימטר כספית [mmHg] והלחץ הנורמלי נע בין 10 ל-15 מילימטר כספית. עלייה של הלחץ עקב דימום למשל כתוצאה מפגיעה חיצונית או כתוצאה מקרע של כלי דם או כתוצאה ממבנה חריג של כלי דם במוח, עלולה לפגיעה מוחית שתוביל להידרדרות ברמת ההכרה, ואף יכולה להוביל למוות.
לחץ תוך-גולגולתי מוגבר
הגולגולת היא קופסה סגורה המורכבת מעצמות המחוברות זו לזו. בגולגולת ישנו פתח אחד המכונה "foramen magnum", אליו מתחבר עמוד השדרה. עלייה של הלחץ התוך-גולגולתי, בשל דימום תוך-גולגולתי או על ידי הצטברות של נוזל המוח ה-CSF או בשל גידול, יוצרת לחץ על גזע המוח וגורמת לדחיקתו לכיוון ה-foramen magnum בתהליך הנקרא הרניאציה (Herniation), מה שגורם לסימנים שונים כמו האטה בדופק ושינויים בדפוסי הנשימה, תהליך זה הוא מסוכן ביותר ועלול לגרום למוות.
בנוסף, עלייה בלחץ התוך-גולגולתי פוגעת ביכולת של דם מחומצן להיכנס למוח ופוגעת בפרפוזיה (זילוח דם) למוח, מונח המוכר בשם CPP- (Cerebral Perfusion Pressure). הגוף מנסה לפצות על ההפרעה בפרפוזיה לרקמת המוח ולשם כך הוא מעלה את לחץ הדם מה שעלול להגביר את הדימום. לחץ הדם הממוצע מוכר במונח MAP - Mean Artrial Pressure. כדי שדם יצליח להיכנס למוח דרך העורקים התרדמניים צריך שלחץ הדם הממוצע יהיה גבוה מהלחץ התוך-גולגולתי. הנוסחה המוכרת היא: CPP = MAP - ICP.
במקרים של חשד בלחץ תוך-גולגולתי מוגבר יש להשגיח על החולה היטב ולפנותו למרכז רפואי. האבחון נעשה על ידי בדיקת עיניים- פונדוס (הרחבת האישונים) לאיתור בצקת, הדמיה (CT/MRI מוח) לשלילת ממצא מוחי חריג (תהליך תופס מקום) כגון גידול או קריש דם, ובדיקת ניקור מותני. לחץ זה יכול להביא ליצירת בצקת ראש עצב הראיה.
תסמיני לחץ תוך-גולגולתי מוגבר כוללים כאבי ראש, טשטוש ראייה, בחילות והקאות וכן את הטריאדה של רפלקס קושינג הכוללת: דופק איטי, לחץ דם גבוה ונשימות לא-סדירות.
Kill Uncle
Kill Uncle הוא אלבום הסולו השני של המוזיקאי הבריטי מוריסי. האלבום יצא ב-4 במרץ 1991 על ידי הלייבלים HMV ו-EMI.
רקע
Kill Uncle הוקלט כשמוריסי היה בשלב מעבר מבחינה מקצועית, לאחר שסיים את עבודתו עם המפיק המוזיקלי סטיבן סטריט, איתו עבד בעבר על אלבומי הסמית'ס ועל אלבום הבכורה שלו כסולן, "Viva Hate", ולפני שהחל בשיתוף פעולה רב שנים עם המוזיקאים אלן וייט ובוז בורר. האלבום הופק על ידי קלייב לאנגר ואלן וינסטנלי. האלבום הוקלט באולפני הוקאנד שבאחוזת הוקאנד במחוז אוקספורדשייר באנגליה, בשנים 1990–1991.
הוצאה
האלבום יצא ב-4 במרץ 1991 על ידי הלייבלים HMV ו-EMI. "Our Frank", הסינגל המוביל מתוך האלבום והשיר שפותח אותו, הגיע למקום ה-26 במצעד הסינגלים הבריטי ולמקום השני במצעד הרוק המודרני האמריקאי. מוריסי עצמו מופיע על עטיפת האלבום.
מוריסי שר וכתב את המילים לכל שירי האלבום, ואת רוב שירי האלבום הלחין מארק אי. נבין מלהקת "Fairground Attraction", למעט שני שירים שהולחנו על ידי קלייב לאנגר. נבין גם היה זה שניגן על הגיטרה בכל שירי האלבום, ועוד השתתפו בו גם מארק בדפורד, שניגן על גיטרה בס, ואנדרו פארסי, שניגן על התופים.
בבריטניה הגיע האלבום בשיאו למקום השמיני במצעד האלבומים, מכר כ-60,000 עותקים וזכה למעמד של אלבום כסף. בארצות הברית הוא הגיע בשיאו למקום ה-52 במצעד האלבומים ומכר כ-220,000 עותקים.
סינגל נוסף שיצא מתוך האלבום, "Sing Your Life", הגיע למקום ה-33 במצעד הסינגלים הבריטי ולמקום ה-10 במצעד הרוק המודרני האמריקאי.
ביקורות
האלבום קיבל ביקורות מעורבות ממבקרי המוזיקה. באתר Allmusic נכתב כי "באלבום הזה מוריסי הידרדר לדרגה של פרודיה עצמית, עם סדרה של שירי ג'אנגל פופ אלטרנטיביים נעימים אך עייפים". המגזין רולינג סטון העניק לאלבום ציון של שני כוכבים מתוך חמישה, ובביקורת נכתב: "אין ספק שמוריסי לא איבד דבר מהשנינות ומהתיאטרליות שלו. כמה משירי האלבום מזכירים את הטובים שבשירי הסמית'ס. מה שחסר באלבום זו קוהרנטיות וכריזמה. התחושה מההאזנה לאלבום היא שמדובר באוסף מקוטע של שירי אולפן מלוטשים, ולא באלבום גמור ועקבי". אתר המוזיקה פיצ'פורק העניק לאלבום ציון של 6 מתוך 10. לעומת זאת, המגזין NME העניק לאלבום ציון של 8 מתוך 10, והשיקגו טריביון העניק לאלבום ציון של שלושה כוכבים מתוך ארבעה.
ניקולה יוביץ'
ניקולה יוביץ' (בסרבית: Никола Јовић; נולד ב-9 ביוני 2003) הוא כדורסלן סרבי המשחק בעמדת הסמול פורוורד במיאמי היט.
קריירה
בפברואר 2021 ערך את הופעת הבכורה שלו בקבוצה הבוגרת, וב-19 במרץ ערך את הופעת הבכורה שלו ב, כשהוא רושם 10 נקודות ו-9 ריבאונדים ב-21 דקות משחק, בהפסד קבוצתו 65–74 לק.ק. ספליט. ב-10 ביוני 2021, יום לאחר יום הולדתו ה-18, חתם על חוזה מקצועני בקבוצה. באפריל 2022 נבחר לשחקן הצעיר המבטיח ביותר בליגה האדריאטית. במהלך עונת 2021/2022 העמיד ממוצעים של 11.7 נקודות למשחק, כשהוא קולע 42.8% מהשדה, 35.6% מהשלוש ו-75.4% מהעונשין, ומוסיף 4.4 ריבאונדים, 3.4 אסיסטים ו-0.4 חסימות למשחק ב-25 משחקים.
באפריל 2022 הכריז על מועמדותו לדראפט 2022 ב-NBA, ובדראפט נבחר בבחירה ה-27 על ידי מיאמי היט. ב-2 ביולי חתם על חוזה רוקי בקבוצה, והצטרף לסגל הקבוצה לטורניר ליגת הקיץ של ה-NBA.
Blood urea nitrogen
אוראה ניטרוגן בדם (באנגלית: Blood urea nitrogen) (או "B-U-N") היא בדיקת דם המודדת את ריכוז החנקן בדם בצורת שתנן (אוראה). הבדיקה משמשת לאבחון תפקוד הכליות ומטבוליזם של חלבונים בגוף. השתנן בדם הוא תוצר מטבולי של חלבונים בכבד.
ניקולה יוביץ'
קריירת נבחרות
ביולי 2021 ייצג את נבחרת סרביה בגביע העולם בכדורסל עד גיל 19, בשבעה משחקים הוא העמיד ממוצעים של 18.1 נקודות, 8.3 ריבאונדים ו-2.9 אסיסטים למשחק, ונבחר לחמישיית הטורניר.
Blood urea nitrogen
פיזיולוגיה
הכבד מיצר שתנן במעגל האוראה כתוצר פסולת המופק בתהליך עיכול חלבונים. ערכים נורמליים של רמות אוריאה ניטרוגן הם בין 7 ל-21 מ"ג ל-100 מ"ל דם.
ניקולה יוביץ'
קריירת נבחרות
בפברואר 2022 החל לייצג את הנבחרת הבוגרת במסגרת מוקדמות גביע העולם בכדורסל 2023.
Blood urea nitrogen
אבחון
רמות גבוהות של BUN בדם מעידות בדרך כלל על פינוי לקוי של התוצר על ידי הכליות. רמות גבוהות במיוחד (מעל ל-60 mg/dL) מעידות על כשל כלייתי. פינוי לקוי של אוריאה על ידי הכליה יכול להיווצר עקב התייבשות, הלם או מחלה כרונית של הכליה.
רמות גבוהות של BUN ביחס לרמות נורמליות של קראטינין עשויות להעיד על אספקת דם לקויה לכליות וזאת כאשר לא אובחן כל נזק ברור לכליה. כאשר היחס בין ה-BUN לקראטינין עולה על 20, צבירת התוצרים החנקניים בגוף מוגברת. תופעה זאת נקראת אזוטמיה.
היווצרות מוגברת של BUN נראית במקרים של דימומים כבדים במערכת העיכול העליונה (לדוגמה באולקוס), כאשר תרכובות הניטרוגן נספגות מחדש ביתר מערכת העיכול ומפורקות לשתנן על ידי הכבד. חילוף מטבולי מוגבר של חלבונים כתוצאה מתפריט עשיר בחלבונים יכול, גם כן, להוות סיבה לרמות גבוהות של BUN.
מאיר ויזלטיר
מֵאִיר וִיזֶלְטִיר (8 במרץ 1941, ט' באדר ה'תש"א – 30 במרץ 2023, ט' בניסן ה'תשפ"ג) היה משורר ומתרגם ישראלי. מהבולטים שבמשוררי ובמתרגמי ישראל, פרופסור בחוג לספרות עברית והשוואתית באוניברסיטת חיפה. חתן פרס ישראל לספרות ושירה לשנת תש"ס (2000).
ביוגרפיה
ויזלטיר נולד במוסקבה, ברית המועצות, ב-1941. במהלך מלחמת העולם השנייה עברה משפחתו לנובוסיבירסק שבדרום-מערב סיביר. אביו נהרג כחייל בצבא האדום בלנינגרד (ויזלטיר הזכיר מוות זה בשירו: "אבי קיבל כדור בראש / בגיל ארבעים ושלוש, / ואני, בן שבעים ואחת, / עוד לא קיבלתי מט"). אימו נאסרה ב-1945 על ידי השלטונות הקומוניסטיים, ובעקבות זאת עברה עליו ילדותו עם אחותו הבכורה ובעלה, שעזבו ב-1946 את ברית המועצות לפולין. ב-1947 עברו לוויסבאדן שבגרמניה המערבית, וב-1949 עלו לישראל. לאחר עלייתו התגורר ויזלטיר תקופה קצרה בקיבוץ רמת השופט, משם עבר לשכונת עין התכלת בנתניה ולאחר מכן, בגיל 14, לתל אביב. שנה לאחר מכן, ב-1956, הותר לאימו לעלות לישראל.
את לימודיו האוניברסיטאיים החל במהלך שירותו הצבאי, בשלוחה התל אביבית של הפקולטה למשפטים של האוניברסיטה העברית בירושלים, אך עזב ולבסוף למד ספרות אנגלית והיסטוריה כללית. לאחר סיום לימודיו שהה מספר שנים באירופה, שם השתתף בקורסים וסדנאות רבות בהיסטוריה של הספרות. היה פרופסור חבר בחוג לספרות עברית והשוואתית באוניברסיטת חיפה, ולאחר פרישתו היה פרופסור אמריטוס.
כבר בתחילת שנות ה-60 נמנה בין המשוררים הישראלים הצעירים יחד עם דליה הרץ, יונה וולך ויאיר הורביץ. בשנת 1967 הקים איתם כתב עת בשם "פשיטא" שהוא היה עורכו.
חיים אישיים
בתחילת שנות ה-60 היה נשוי לפסיכולוגית ורדה רזיאל-ז'קונט, ולהם בת יחידה בשם נטליה. אחר כך היה נשוי לעורכת הסרטים אתי ויזלטיר, ולהם בת יחידה בשם מרתה. מאוחר יותר היה במערכת יחסים זוגית עם ימפה בולסלבסקי (אחותה של המתרגמת נילי מירסקי), ובעקבות מותה ביוני 2015 כתב את "שברי שיר מול ימפה", שיר קינה בן 24 פרקים שראה אור תחילה כספר נפרד, ולאחר מכן חתם את ספר שיריו "האדם הנידף".
בשנת 2007 עבר אירוע מוחי, שממנו התאושש כליל. בקיץ 2016, בעת חופשה בברלין, התמוטט ואושפז במחלקת טיפול נמרץ עקב פקיעת כלי דם בבטנו. על כך אמר ויזלטיר: "אין לי ספק שאלמלא נטליה הבינה מה קורה, הייתי מת. היא הצילה את החיים שלי".
יצירתו
ויזלטיר ידוע בשיריו הפוליטיים. במהלך השנים כתב שירי מחאה רבים נגד שלטון ישראל בשטחי יהודה ושומרון, נגד מלחמת לבנון הראשונה ונגד המערכת התרבותית המקיימת את תרבות המלחמה הישראלית (אופנהיימר, 2004). כמו כן ידוע ויזלטיר בשירי האהבה החושניים שלו, בשיריו העירוניים ובשיריו הקוראים להתבוננות כמו "באמת". בנימוקי פרס ראש הממשלה לסופרים עבריים לשנת תשע"א כתב חבר השופטים, כי "שירתו הבוטה, המעורבת, המשלבת רטוריקה פוליטית וחברתית עם ממדים אקזיסטנציאליסטיים, הייתה מן הכוחות המרכזיים שעיצבו את פני המודרניזם בשירה הישראלית בשנות השישים והשבעים; אולם היא הוסיפה להתפתח ולהתחדש גם בעשורים הבאים, ובין היתר גבר בה רישומם של היבטים אוטוביוגרפיים אינטימיים ומופנמים."
כמה משיריו הולחנו והתפרסמו כפזמונים, בהם "" (לחן: שלמה גרוניך) ו"שובי לפרדס" (לחן: יהודית רביץ).
תרגומיו
בשנת 1964 תרגם את המחזה קשר דם שהוצג בתיאטרון אהל. ויזלטיר תרגם מספר מחזות מאת ויליאם שייקספיר בלשון המשלבת בין משלבים שונים של השפה ומתוך זיקה לשירתו. המחזות שתרגם הם: "מקבת" (עם עובד, 1985), "אנטוניוס וקלאופטרה" (עם עובד, 1988), "טימון איש אתונה" (עם עובד, 1989), "ריצ'רד השלישי" (הקיבוץ המאוחד, 1991), "אגדת חורף" (הקיבוץ המאוחד, 1999), "יוליוס קיסר" (זמורה-ביתן, 1999) ו"סימבלין" (בבל, 2006).
במבוא לתרגומיו הראשונים כתב ויזלטיר:
תרגם עשרות ספרים מאת מחברים אחרים. בהם רומנים מאת צ'ארלס דיקנס, רוברט גרייבס, אלדוס האקסלי, וירג'יניה וולף, ד.מ. תומאס וג'וזף הלר.
מריה כריסטינה מנאפולי וסיציליה
מריה כריסטינה מנאפולי וסיציליה (באיטלקית: Maria Cristina di Napoli e Sicilia; 17 בינואר 1779 - 11 במרץ 1849) הייתה נסיכת נאפולי וסיציליה ולאחר מכן מלכת סרדיניה, כאשתו של קרלו פליצ'ה, מלך סרדיניה.
ביוגרפיה
מריה כריסטינה נולדה ב-17 בינואר 1779 בקזרטה, לפרננדו הראשון, מלך שתי הסיציליות ולמריה קרולינה אוסטריה, בתם של פרנץ הראשון, קיסר האימפריה הרומית הקדושה והקיסרית מריה תרזה מאוסטריה. אחותה התאומה הנסיכה מריה כריסטינה אמליה מתה מאבעבועות שחורות בשנת 1783, בגיל ארבע, שבוע אחרי שאחיהם הנסיך ג'וזפה מת מהמחלה.
היא הייתה הילדה האהובה על אמה.
ב-6 באפריל 1807 היא התחתנה בפלרמו עם הנסיך קרלו פליצ'ה מסבויה, אשר הפך למלך סרדיניה כאשר אחיו הבכור ויטוריו אמנואלה הראשון, מלך סרדיניה התפטר מתפקידו בשנת 1821. עד שבעלה הפך למלך, היא החזיקה בתואר דוכסית ג'נובה.
הזוג המלכותי התעניינו באמנות ואמנים, והפכו את בית המלוכה באלייה ואת וילה רופינלה בפראסקאטי למגורים נוחים.
במהלך שלטונו של בעלה, הם התגוררו בארמון שיאבלזה, שם נפטר בעלה בשנת 1831.
בשנת 1825 העסיקה מריה כריסטינה את הארכאולוג המרקיז לואיג'י ביונדי, אשר ביצע עבודות חפירה בטוסקולום.
Rue des Cascades
Rue des Cascades (רחוב מפלי המים) הוא אלבום האולפן השני של המלחין יאן טירסן.
פרחי מיאמי
פרחי מיאמי (אנגלית: Miami Boys Choir) היא מקהלת ילדים מסוגת המוזיקה החסידית שהוקמה ב-1977 במיאמי, פלורידה על ידי המוזיקאי, המלחין והמנצח ירחמיאל ביגון. כיום המקהלה פועלת בברוקלין שבניו יורק. נחשבת לאחת ממקהלות הילדים הגדולות והפופולריות בעולם החסידי.
היסטוריה של המקהלה
בשנת 1977 הקים ירחמיאל ביגון מקהלה תחת השם 'פרחי מיאמי'. באותה שנה הוציא את אלבומה הראשון שנקרא "Victory Entebbe", על רקע מבצע אנטבה שאירע שנה קודם לכן. ירחמיאל הלחין את כל השירים, כשעל העיבודים הופקד ישראל לאם שכבר עיבד לביגון את האלבומים בפרחי טורונטו. בין השירים שהפכו ללהיטים ניתן למצוא את 'משה אמת'.
בשנת 1980 עבר ביגון לניו יורק, ושם הקים מקהלה חדשה עם ילדי ברוקלין והסביבה. כיוון שהמקהלה במיאמי נחלה הצלחה גדולה והפכה למותג, נותר השם "פרחי מיאמי" עד היום, על-אף שהמקהלה מבוססת בניו יורק.
בשנת 1984 יצא האלבום הרביעי "בסיעתא דשמיא". אלבום זה שעובד על ידי משה לאופר נחשב לאחת ההצלחות הגדולות של המקהלה, כשרוב שירי האלבום הפכו ללהיטים: 'קל הכבוד', 'למרנן', 'אחת שאלתי', 'בסיעתא דשמיא', 'מלך הכבוד', 'אנא בכח', 'את צמח', 'כל ישראל' ו'ניגון ירחמיאל'. שיר הנושא מבוצע על ידי הסולן ג'ונתן פאליי, הכוכב הראשון מבין סולני המקהלה. בהופעות בהן נאלץ להיעדר - החליף אותו הילד מנדי וולד ממקהלת צליל וזמר. החל מאלבום זה, תבנית האלבומים הייתה פחות או יותר קבועה: כעשרה שירים, כאשר שיר הנושא של האלבום, באנגלית, חובר על פי רוב בידי אשתו של ירחמיאל ביגון - שושנה.
האלבום הבא שיצא בשנת 1987, נקרא "כלל ישראל together" ועובד גם הוא על ידי משה לאופר. בין שירי האלבום ניתן למצוא את השיר 'מנוחה ושמחה' בלחן עממי עתיק, שיר שירחמיאל אהב במיוחד והחליט להכניסו לאלבום של המקהלה. זהו השיר היחיד מכל שירי המקהלה שלא הולחן על ידי ירחמיאל ביגון. שיר נוסף באלבום 'די גדולי הדור' נכתב עם מילים ביידיש, ומבוצע על ידי הילד ישראל ויליגר שלא היה חבר רשמי במקהלה. החידוש הגדול של האלבום היה השיר 'מהרה', שלראשונה קיבל לחן שקט, ופתח ז'אנר חדש ופופולרי במוזיקה היהודית - שירי חופה שקטים. שירים נוספים שהצליחו מאלבום זה: 'אשירה', 'אתה סתר' ו'כלל ישראל'. באותה תקופה כיכבו הסולנים אלי לוינשטיין, אברהם ויליג ועופר נט.
בשנת 1988 יצא האלבום "שבת ירושלים", על רקע מסע ההופעות של המקהלה ברחבי העולם, שהסתיים בירושלים. שיר הנושא מדבר על האווירה המיוחדת בירושלים ועל הצורך לשמור על קדושתה. הלהיט השני, באנגלית, היה השיר We Need You, שמדבר על תופעת הדיבורים בבית הכנסת בשעת התפילה. להיטים נוספים מתוך האלבום: 'אשר ברא', 'דווי הסר' ו'רפאנו'. את האלבום עיבד ישראל לאם, ומככבים בו הסולנים אברהם ויליג וסטואי ביננשטוק.
בשנת 1990 יצא האלבום "תורה היום", שעובד על ידי משה לאופר ומככבים בו הסולנים נחום סטארק, יונתן מורגנשטרן ואברהם סלומון. אלבום זה הצליח במיוחד, ורוב שיריו הפכו ללהיטים: 'כיצד מרקדין', 'אור חדש', 'בשרו', 'ברוך הבא', 'פתח ליבי', 'תורה תהי', ו'תורה היום'. בין ילדי המקהלה שהשתתפו באלבום זה (אך לא קיבלו אף סולו) ניתן למצוא את הזמר יעקב שוואקי ואת המפיק דני פינקלמן.
שנות השיא
בראשית שנות ה-90 החלה תקופת 'תור הזהב' של המקהלה, בסדרת הופעות "אקספריאנסים" (Experience - חוויה). זו סדרה של מופעי ענק, שהתקיימו מדי שנה בחול המועד פסח בדרך כלל בברוקלין קולג' בניצוחו של ישראל לאם. כל מופע כלל מחזמר עם שירים חדשים, אמנים אורחים והפקה ברמה החדשנית ביותר באותם ימים. כמו כן, לראשונה, יצאו למקהלה אלבומים לצפייה מתוך הופעות אלו.
המופע הראשון נערך בחול המועד פסח תשנ"א ונקרא 'קרוב השם'. המופע יצא כאלבום בגרסת אודיו ובגרסת וידאו, כשלכל אחת מהגרסאות נכנסו גם קטעים שהושמטו בגרסה השנייה.
המופע השני נערך בפסח תשנ"ב, ונקרא "על הדרך לירושלים" (On The Road To Yerushalaim). לכבוד המופע נכתבו שירים חדשים, ביניהם השיר 'עומדות', 'Be A Mentsh', ו'לחיות חיי תורה'. ללהיט הנוסטלגי 'השיבה' נוסף בית חדש באנגלית. בחלק המרכזי של המופע הוצג מחזמר על ילד אמריקאי (נחום סטארק) שנוסע לארץ הקודש ושם מבין את הערך של לימוד התורה. במחזמר השתתפו הזמרים משה יס ושרוורד גופין. במופע מככבים הסולנים נחום סטארק, ארי גולדוואג ואליעזר רבינוביץ.
בשנת 1993 יצא האלבום "It's מן השמיים". אלבום זה נחשב לפורץ דרך במוזיקה החסידית מבחינת העיבודים החדשניים של ישראל לאם. כמה מהשירים באלבום נחשבים למזוהים ביותר עם המקהלה: 'לא ישא גוי', 'אני מאמין' ו'קומט שוין', לצד להיטים נוספים. השיר 'ישראל בטח בהשם' נכתב לרגל מלחמת המפרץ. באלבום זה כיכבו נחום סטארק, ארי גולדוואג ונחמן סלצר.
באותה שנה התקיים המופע השלישי בסדרת 'Miami Experience', ונקרא "כשיבוא משיח". המופע מתמקד בקשיי הגלות ובציפייה לביאת המשיח. חלק נוסף במופע הוקדש לשירי פרחי טורונטו ולימיה הראשונים של המקהלה עוד בעת שהותה במיאמי. בנוסף לארי גולדוואג שקולו כבר היה בשלבי התחלפות, כיכבו הסולנים עודד קריטי, איצי ספינר ומרדכי ליבוביץ.
המופע הרביעי התקיים בפסח תשנ"ד, ונקרא "שירו לו". במופע בוצע לראשונה השיר המוכר ביותר של המקהלה: 'נקדש', ויחד איתו בוצע גם שיר הנושא 'שירו לו' ויצירות נוספות מתוך הגדה של פסח. המפע כלל מיצג של מסע ברחבי העולם כשילדי המקהלה מחופשים בתלבושות מסורתיות של שלל מדינות. במופע זה התארח שלמה קרליבך ושר יחד עם המקהלה את שירו 'אדיר הוא'. באותה תקופה מנתה המקהלה את מספר הילדים הגבוה בכל תולדותיה - 48 ילדים, מתוכם בלטו במיוחד הסולנים עודד קריטי ואיצי ספינר.
בשנת 1995 יצא האלבום  "One By One", אלבום זה הצליח במיוחד ורוב שיריו הפכו ללהיטים: 'ביום ההוא', 'ברכת הבית', 'חסדי השם' שנכתב בעקבות מקרה של ילדה חרדית שאבדה ביער, ונמצאה בריאה ושלמה כנגד כל הסיכויים, 'זעקתי', 'Sunshine', 'אלוקה', 'One by one' ו'כל מי'. על העיבודים הופקד שוב ישראל לאם, ועל הסולואים עודד קריטי, איצי ספינר, אריק שטרן ורוברט לוי.
באותה שנה בחול המועד פסח נערכה ההופעה הגדולה ביותר של המקהלה, באצטדיון "נסאו קולוסיאום" בניו יורק, בהשתתפות 15,000 צופים. באותו יום התרחשה בארצות הברית מתקפת טרור, דבר שכמעט הוביל לביטול האירוע. מופע זה "חתם" את סדרת ה"אקספריאנסים". באותה תקופה המקהלה התארחה באלבום 'הקול של הדור הבא' של ישראל ויליגר, כשהיא מבצעת את השירים 'קל אדון' ו'קל עליון'.
סוף שנות ה-90
בשנת 1997 יצא האלבום "שיר השמחה". באלבום זה הצליח במיוחד השיר 'אדון עולם', לצד השירים 'כי בשמחה' ו'תהילת השם'. את האלבום עיבד ישראל לאם ומככבים בו הסולנים אריק שטרן, דניאל גובר וזייבל פרלמן.
בסוף אותה שנה יצא אלבום נוסף לכבוד חנוכה שנקרא "האירו את הלילות". באלבום 4 שירים חדשים - ביניהם הלהיט 'יעלה ויבוא', מחרוזת שירי חנוכה וגרסה אינסטרומנטלית של כל השירים. גם אלבום זה עובד על ידי ישראל לאם, ומככבים בו הסולנים דניאל גובר, זייבל פרלמן, אריק שטרן ומענדי לוין. באותו חנוכה התקיים אירוע גדול כשהמקהלה הופיעה במרכז האולם על במה מסתובבת. מופע זה לא יצא לאור, ורק בשנת 2012 פורסמו ממנו כמה קטעי וידאו.
שנות האלפיים
בשנת 2000 הגיעה המקהלה למסע הופעות בישראל. הם הופיעו בגוש קטיף ובחיפה, והצטלמו במקומות שונים בירושלים. בשנה זו יצא אלבום האוסף "ירושלים שמעי את קולנו" - אוסף של שירי ירושלים מכל האלבומים וההופעות, בתוספת של 2 שירים חדשים: 'ירושלים' ו'אם אשכחך'.
שירים אלו יצאו גם בגרסת אלבום אודיו, יחד עם גרסת ליפ סינק לשירים מהאלבומים 'Stand up' ו'שיר השמחה' ברקע אותם צילומים מירושלים.
בסוף 2001 יצא האלבום "בדרך התורה We Will Prevail". באלבום זה נוצר שיתוף פעולה ראשון עם המעבד מונה רוזנבלום שלקח חלק בהפקת האלבום לצד משה לאופר וישראל לאם. בין להיטי האלבום: 'רק חזק', 'כי הם חיינו', 'והיה מחניך קדוש' ו'לא ברוח השם'. בתקופה זו כיכבו במקהלה הסולנים מרדכי שפירא, דניאל מוצ'ניק ואייזיק בן ישי.
בשנת 2002 התקיימו בניו יורק ובניו ג'רזי סדרת הופעות לרגל 25 שנה למקהלה. בין היתר נטלו חלק בוגרי המקהלה יעקב שוואקי, שלומי דאקס, עופי נט ונחום סטארק. לפני אחת ההופעות ירחמיאל ביגון שבר את רגלו, ולכן בחלק מהשירים רואים אותו יושב ליד הפסנתר ולא מנצח על המקהלה.
בשנת 2003 נוצר שיתוף פעולה אומנותי בין המקהלה לבין הזמר הישראלי דדי גראוכר. הזמר והמקהלה הופיעו יחד במופע שנקרא "כל ישראל ערבים זה לזה", ובו שיר בעברית ובאנגלית המסמל את האחדות בין היהודים בישראל ובתפוצות. המופע יצא בגרסת צפייה, ומככבים בו מרדכי שפירא, אייזיק בן ישי וחנינא אברמוביץ. השיר 'כן' שפתח את המופע יצא שנתיים לאחר מכן באלבום רווח.
לקראת חנוכה 2009 יצא האלבום "יבוא". נטלו חלק בעיבודים: ישראל לאם, משה לאופר, מונה רוזנבלום, איצי בולד ויעקב לייב ריגלר. בין השירים שהצליחו ניתן למצוא את הלהיט 'איום ונורא', 'מעם השם' 'גלה' ושיר הנושא 'יבוא'. בין השירים השקטים שבאלבום ניתן למצוא את 'מהרה' - לחן חדש למילות השיר האייקוני מהאלבום 'כלל ישראל' ואת 'עזור נא' שמבוצע כולו על ידי הסולן יאיר קניג. לצידו של קניג כיכבו באלבום הסולנים יושי בנדר ודוד הרשקוביץ. גרסת א-קפלה של האלבום יצאה בשנת 2020.
ב-2010 יצא האלבום "התעוררות" (The Miami Solo Album) שבאופן חריג לא כלל טקסטים מקוריים אלא גרסאות של שירים ידועים, בביצוע סולנים מהלהקה שהוקלטו מספר שנים קודם כשקולם החל להתחלף. משתתפים: שאול אלסון, יאיר קניג, בנימין רבינא אברמוביץ ודוד הרשקוביץ.
העשור השני של המאה ה-21
בשנת 2011 הקים בנו של ירחמיאל ביגון יחד עם בוגר המקהלה מנחם קליין שלוחה ישראלית לפרחי מיאמי. המקהלה נקראה בשם 'מיאמי מזרח', והילדים שרו בהברה עברית ועם מבטא ישראלי. המקהלה לא הצליחה ונסגרה לאחר מספר שנים.
האלבום הבא "מי לה' אלי", יצא בקיץ 2011. גם אלבום זה עובד על ידי משה לאופר, ישראל לאם ומונה רוזנבלום. בין השירים שהצליחו: 'שמע ישראל' ו'מי להשם אלי'. שיר הנושא תורגם לעברית ובוצע על ידי השלוחה הישראלית של המקהלה. באלבום כיכבו הסולנים שרולי רובין, דוד פרלמן, בנימין רבינא אברמוביץ וג'רמי הרשקוביץ.
בשנת 2012 המקהלה התארחה בפעם השלישית במופע 'האסק' 25 וביצעה שם את הלהיט 'שמע ישראל'.
באותו קיץ לרגל 'סיום הש"ס' העולמי; הופק קליפ מיוחד למקהלה שנקרא "when the siyum calls" -"כשהסיום קורא". הקליפ צבר מאות אלפי צפיות ביוטיוב . בנוסף, יצא לאור אלבום אוסף הכולל שירים נוסטלגיים של המקהלה הקשורים ללימוד התורה, שיר הנושא ושיר סולו "מודים" שמבוצע בדואט בין סולן המקהלה דוד פרלמן לירחמיאל ביגון.
בפסח 2013 נערך מופע ענק לציון 36 שנות פעילות - 'פעמיים חי'. המופע נערך בליווי 18 נגנים ו18 בוגרים מהעבר. 3 שירים חדשים נכתבו במיוחד למופע: 'חי חי', 'עם לבדד ישכון' ו'הקהל'. במהלך המופע ביצעו בוגרי המקהלה מספר שירים מהעבר, כשבין היתר כוכבי העבר אייזיק בן ישי ודניאל מוצ'ניק ביצעו שחזור לקטעי הסולו האייקוניים שלהם מתוך השיר 'לא ברוח השם'. בוגרי המקהלה חנינא, עקיבא ובנימין רבינא אברמוביץ ביצעו יחד עם אחיהם חייא את השיר 'אני מאמין' (מתוך האלבום 'מן השמים'). בנוסף בוצע שחזור של המחזמר מתוך Miami Experience 2 יחד עם השחקנים מפעם, ובשיא דואט בין נחום סטארק שהציג בזמנו כשחקן ראשי לבין יורשו דוד פרלמן.
גרסת צפייה פורסמה רק בשנת 2020.
באותה שנה יצא אלבום צפייה בשם "מיאמי בהופעה" (Miami in Concert), עם לקט משלל הופעות שנערכו בין השנים 2009-2012. בDVD מככבים הילדים דוד פרלמן, בנימין רבינא אברמוביץ, יהודה גורקין ודוד צ'רנדוף. שיר הסיום מבוצע על ידי המקהלה הישראלית.
האלבום הבא יצא בשנת 2014 ונקרא "UT UT" (הנה הנה). האלבום עובד על ידי ירחמיאל ביגון וישראל לאם. אלבום זה הצליח מאוד בארצות הברית, אך בישראל הוא פחות מוכר. בין להיטי האלבום: שיר הנושא 'אט אט' הכולל מילים ביידיש מתוך השיר הנוסטלגי 'קומט שוין' שקיבלו לחן חדש, 'בשמחה רבה' 'צור' ו'קול קול קול'. סולני האלבום: דוד פרלמן, צבי שמחון ומיכאל ויינגרטן.
בקיץ 2014 ערכה המקהלה סיבוב הופעות באירופה ובישראל ביחד עם הזמר בני פרידמן לרגל צאת האלבום החדש UT UT. ההופעות נחלו הצלחה רבה, אך בעקבות ההגבלות של מבצע 'צוק איתן' חלק מההופעות בוטלו. ההופעה בירושלים התקיימה.
בשנת 2016 ירחמיאל ביגון הקים מקהלה בשם "the choir of unity", המקהלה כללה 100 ילדים מרחבי ניו יורק וניו ג'רזי, והתארחה בהופעות של פרחי מיאמי. מצטייני המקהלה הצטרפו בהמשך למקהלת פרחי מיאמי.
בחנוכה 2016, יצא לאור DVD חדש בשם "מיאמי בשמחה רבה" שכלל הופעות של המקהלה מתקופת האלבום אט אט, מקהלת הבוגרים, קליפ מיוחד של 'מקהלת האחדות' ועוד שיר שהם ביצעו. בנוסף, פורסמו קטעי סרט באורך 40 דקות של מאחורי הקלעים של סבב ההופעות של המקהלה באנטוורפן, לונדון, פריז, ישראל ומקסיקו בשנת תשע"ד.